אנשאן (סין)

אָנְשָׁאן (בסינית: 鞍山; בפין-יין: Ānshān; מילולית: "הר אוכף") היא נציבות עירונית במחוז ליאונינג שבצפון-מזרח הרפובליקה העממית של סין. על פי מפקד האוכלוסין משנת 2020, התגוררו בנציבות העירונית כ-3.3 מיליון תושבים, מתוכם כ-1.54 מיליון בארבעת הרבעים.

בתחומי העיר נמצא . בעיר שוכנת החברה "אנגאנג חברה ליצור ברזל ופלדה", שהיא אחת מיצרניות הפלדה הגדולות במדינה. בתחומי העיר מייצרים שליש מאספקת הטלק בעולם, רבע מאספקת המגנזיט בעולם ובעבר יצרו את אבן הירקן הגדולה ביותר בעולם, דבר שהפך אותה למקור תיירותי. בעיר שתי אוניברסיטאות גדולות - האוניברסיטה למדעים ולטכנולוגיה של ליאונינג והאוניברסיטה הרגילה של אנשאן.

גאוגרפיה
שמאל|ממוזער|250px|תצלום לווין של אנשאן
הנציבות העירונית אנשאן משתרעת על פני 9,270 קמ"ר בדרום-מרכז מחוז ליאונינג וגובלת בבירת המחוז שֶׁנְיָאנְג מצפון-מזרח, בתת-המחוז העירוני דָאלְייֵן מדרום-מזרח ובחמש נציבויות עירוניות -  מדרום-מזרח,  מצפון,  מצפון-מערב,  ממערב ו מדרום-מערב. אנשאן ממוקמת בדיוק על הגבול בין ההרים הגבוהים של מזרח ליאונינג לבין המישורים המערביים שבמחוז וגובהה נע בין 2 מטרים מעל פני הים בנקודה הנמוכה ביותר ל-1,141 מטרים מעל פני הים בנקודה הגבוהה ביותר. שם העיר בא ממיקומה של העיר הנמצאת בין שני הרים, כמו אוכף סוס.

היסטוריה
שמאל|ממוזער|250px|השער לעיר העתיקה של אנשאן
העיר הייתה מיושבת עוד מזמנים פרהיסטוריים, אך לא היוותה מקום מרכזי עד אמצע המאה ה-20. העיר המודרנית הוקמה כמבצר במהלך המאה ה-16 על ידי שושלת מינג. העיר נפגעה קשות בזמן מלחמת רוסיה–יפן שנערכה בשנים 1904–1905. בשנות ה-30 של המאה ה-20 התעשייה המקומית פרחה, והעיר הייתה לחלק ממנצ'וקוו. במשך השנים הייתה העיר למרכז לייצור פלדה וברזל בקנה מידה לאומי, אם לא ארצי. חשיבותה האסטרטגית של העיר גרם לכך שהיא הופצצה רבות בזמן המערכה באסיה ובאוקיינוס השקט. בשנת 1945 הוחזרה העיר לידי הסינים, יחד עם שאר מנצ'וריה. בזמן מלחמת האזרחים הסינית העיר הייתה לזירת קרב קשה בין צבא השחרור העממי לבין הקוומינטנג. הכוחות הקומוניסטיים לבסוף כבשו את העיר ב-19 בפברואר 1948. לאחר המלחמה שבה העיר להיות מרכז ייצור פלדה. בזמן מלחמת קוריאה (1950–1953) הייתה העיר בסיס לכוחותיה האוויריים של ברית המועצות.

חלוקה מנהלית
הנציבות העירונית אנשאן מחולקת לארבעה רבעים, נפה אחת, נפה אוטונומית  אחת ונפה עירונית אחת:
מפהשםבסיניתבפין-ייןאוכלוסייה (מפקד 2020)שטחצפיפותרובע טְיֵה-דוֹנְג铁东区Tiĕdōng Qū511,574153.13,341רובע טְיֵה-שִׂי铁西区Tiĕxī Qū408,118142.82,858רובע לִישָׁאן立山区Lìshān Qū529,2751703,113רובע צְ'ייֵנשָׁאן千山区Qiānshān Qū94,729329287.9נפת טָאי'אָן台安县Tái'ān Xiàn300,7641,390216.4הנפה האוטונומית המנצ'ורית שְׂיוּיֵן岫岩满族自治县Xiùyán Mănzú Zìzhìxiàn413,0074,50991.60הנפה העירונית הָאיצֶ'נְג海城市Hăichéng Shì1,067,9052,576414.6

גלריית תמונות

ערים תאומות
לאנשאן יש שש ערים תאומות:








קישורים חיצוניים




הערות שוליים

קטגוריה:הרפובליקה העממית של סין: ערים
קטגוריה:ליאונינג: ערים
קטגוריה:הרפובליקה העממית של סין: נציבויות עירוניות
קטגוריה:יישובים שהוקמו במאה ה-16